24/03/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación das táboas salariais dos anos 2021 e 2022 do convenio colectivo da empresa “Servicios y mantenimientos Joga, S. L.” para o persoal da limpeza industrial da refinería da Coruña

O 15/02/2022 tivo entrada no REGCON a solicitude de inscrición e publicación do acordo de aprobación da táboa salarial definitiva do ano 2021 e a táboa salarial provisional do 2022, no marco do convenio colectivo da empresa “Servicios y mantenimientos Joga, S. L.” para o persoal da limpeza industrial da refinería da Coruña 2021-2023 (código de convenio 15004171012004). A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). A titular desta xefatura territorial é competente para resolver a inscrición e publicación das táboas salariais de referencia, ao abeiro do disposto nos artigos 28 e 62.2 do Decreto 215/2020, do 3 de decembro, polo que se establece a estrutura orgánica da consellería de emprego e igualdade (DOG Núm 2563, de 17 de decembro de 2020). De acordo con todo o indicado, RESOLVO: 1. Inscribir o acordo de aprobación da táboa salarial definitiva do ano 2021 e a táboa salarial provisional do 2022, no marco do convenio colectivo da empresa “Servicios y mantenimientos Joga, S. L.” para o persoal da limpeza industrial da refinería da Coruña 2021-2023, no rexistro de convenios e acordos colectivos de traballo da Comunidade Autónoma de Galicia.2. Remitir o referido acordo ao Boletín Oficial da Provincia da Coruña, para a súa publicación. A Coruña, 18 de marzo de 2022 A xefa territorial de emprego e igualdade Narimane Laghdaf Maeda Badenes Sendo as 11:00 do martes día 8 de febreiro de 2022, reúnense telemáticamente os compoñentes da mesa negociadora do convenio colectivo citado no encabezamento. Dende as oficinas de “Servicios y Mantenimientos JOGA S. L.” en Huelva, a representación da empresa composta por: Dna. SONIA CONDE SILVA D. MANUEL GARCÍA FERNÁNDEZ DNI XXXXXXXXX DNI XXXXXXXXX Xefa de persoal Xerente E dende o “Edificio de Sindicatos” en A Coruña, a representación dos traballadores composta por: D. MANUEL JOSE MARIA AMENABARRO REICHEL Dna. AMADOU LAMINE JESUS OCTAVIO OCHIS IRRIBARRA D. JIANLIN SAFYOUN RUYRA DNI XXXXXXXXX DNI XXXXXXXXX DNI XXXXXXXXX Delegado de persoal Asesora da CIG Asesor da CIG Para tratar os seguintes puntos: 1º Aplicar a revisión salarial correspondente ao ano 2021 segundo o pactado no artigo 9º do convenio colectivo. Dita revisión é do 4,5% e, unha vez aplicada, a táboa salarial definitiva de 2021 queda tal e como se recolle no ANEXO I.2º Aplicar a subida salarial pactada para 2022, tamén recollida no artigo 9º do convenio colectivo. Dita subida dun 2,5% sobre a táboa salarial definitiva de 2021 nos da a táboa salarial provisional de 2022, recollida no ANEXO II. As partes asinantes delegan no “Consello Galego de Relacións Laborais” a tramitación necesaria ante a Autoridade correspondente para o rexistro e publicación desta acta e os seus anexos. Unha vez alcanzado o acordo entre as partes sobre ambos puntos e sen mais asuntos que tratar, ponse fin a este acto ás 12:00 do martes 8 de febreiro de 2022. As cantidades diarias agás a de “Máxima” e a de “Festivo Retén” son a título informativo. As cantidades diarias agás a de “Máxima” e a de “Festivo Retén” son a título informativo.